
                                                                               Приложение № 2 

                                                                               към Заповед № МДР-ПП-09-18/18.02.2026 г.
УСЛОВИЯ ЗА ИЗПЪЛНЕНИЕ

на стратегии по 

Програма за морско дело, рибарство и аквакултури 2021-2027, финансирана от Европейския фонд за морско дело, рибарство и аквакултури

Процедура чрез подбор на стратегии 
BG14MFPR001-3.002 „Изпълнение на стратегии за водено от общностите местно развитие“
Настоящите условия за изпълнение имат за цел да се регламентират отношенията, които възникват в изпълнение на стратегията за Водено от общностите местно развитие /ВОМР/, като способства всяка от страните да изпълнява своите функции по възможно най-ефективния, ефикасен и правилен начин.

При изпълнението на стратегията, местната инициативна рибарска група /МИРГ/ се задължава да спазва приложимото европейско и национално законодателство,  изискванията и правилата на Условията за кандидатстване по процедурата и Условията за изпълнение.
Раздел I. Сключване и промяна на споразумение за изпълнение на стратегия за Водено от общностите местно развитие
1. На основание на чл. 32, ал. 1 от Постановление на Министерски съвет № 494 от 30.12.2024 г. за определяне на правила за прилагане на подхода ВОМР за периода 2021 – 2027 г. (ПМС № 494 от 2024 г.) с местната инициативна рибарска група (МИРГ), която е представила необходимите документи се сключва споразумение за изпълнение на стратегия за Водено от общностите местно развитие (ВОМР) по образец съгласно приложение № 8.2 на Условията за изпълнение.

2. МИРГ с одобрена съгласно чл. 31, ал. 7 от ПМС № 494 от 2024 г. за финансиране стратегия за Водено от общностите местно развитие (ВОМР) е длъжен в срок до 30 дни да представят в Информационната система за управление и наблюдение на средствата от Европейските фондове при споделено управление, наричана по-нататък "ИСУН":

2.1. декларация към Условията за изпълнение (Приложение № 10), попълнени от служителите на МИРГ;

2.2. трудови договори за срока на изпълнение на стратегията за ВОМР с всички служители на МИРГ и уведомленията по чл. 62, ал. 3 от Кодекса на труда;
2.3. За документите по т. 2.1. и т. 2.2. МИРГ уведомява УО на ПМДРА чрез модул „Кореспонденция“ в ИСУН.
3. В случай на нередовност на документите по т. 2.1 и 2.2 или непълнота и неяснота на заявените данни и посочените факти, УО на ПМДРА уведомява МИРГ, която в срок до 10 работни дни може да отстрани констатираните нередовности, непълноти или неясноти чрез представяне на допълнителни и/или нови документи и/или информация.

4. Промяна в споразумението за изпълнение на стратегията за ВОМР се извършва по условия и ред, определени в споразумението. 
4.1. Искане за промяна на банкова сметка се подава до УО на ПМДРА по реда на чл. 13 на Споразумението за изпълнение на стратегия, като УО се произнася съгласно реда, описан в същия член. 
4.2. За промяната в обстоятелствата по чл. 4.1. от настоящите Условия за изпълнение и по чл. 15, чл. 16 и чл. 17 от споразумението за изпълнение на стратегия (Приложение № 8.2 към Условия за изпълнение по процедура чрез подбор на проекти № BG14MFPR001-3.002 „Изпълнение на стратегии за водено от общностите местно развитие“), се сключва допълнително споразумение между страните.
4.3. Промяна в споразумението за изпълнение на стратегията за ВОМР не се извършва в следните случаи: 

а) промяна в наименованието на МИРГ; 
б) промяна в седалището и адреса на управление извън рамките на територията на МИРГ;
в) промяна в адреса за кореспонденция и контакти извън рамките на територията на МИРГ.

4.4. МИРГ, при настъпване на обстоятелства по чл. 4.3, уведомява в срок до 5 работни дни УО на ПМДРА, като обосновава необходимостта от извършване на съответната промяна. УО на ПМДРА в срок от един месец може да не приеме направеното искане за изменение или да даде допълнителни указания на бенефициента.

4.5. Не може да се прави искане за изменение и допълнение на споразумението за изпълнение на стратегията и да се съставя допълнително споразумение, ако се искат:

а) промени в размера на безвъзмездната финансова помощ за проекти по стратегията, водещи до увеличаване на първоначално договорения размер в споразумението; 

б) промени, които поставят под въпрос постигането на основната цел и планираните резултати на стратегията и имат за цел или резултат внасяне на изменения в проекта на стратегия, които биха поставили под въпрос решението за отпускане на безвъзмездната финансова помощ; 

в) промени, които представляват нарушение на принципа на равнопоставеност на МИРГ при одобрението на техните стратегии и на кандидатите по стратегиите и нарушават конкурентните условия, заложени в условията за кандидатстване, и приложимата нормативна уредба към съответната процедура за предоставяне на безвъзмездна финансова помощ.
5. Местната инициативна рибарска група е длъжна от датата на подаване на формуляра за кандидатстване със стратегия за ВОМР до датата на получаване на окончателно плащане по стратегията да:
5.1. отговаря на посочените в раздел 11 „Допустими кандидати“ от Условията за кандидатстване изисквания;
5.2. изпълнява одобрените дейности съгласно одобрената стратегия за ВОМР и при спазване на приложимото европейско и национално законодателство;
5.3. поддържа съответствие с критериите за подбор, по които е била оценена одобрената стратегия за ВОМР, като броят на точките не следва да е по-малък от минимално допустимия брой, посочен в Условията за кандидатстване, и/или по-малък от минималния брой на точките за проектните предложения, за които е бил наличен бюджет в съответния прием, в рамките на който е било подадено и проектното предложение на бенефициента; 
5.4. да изпълнява ангажиментите или другите задължения, произтичащи от предоставеното подпомагане, посочени в условията за кандидатстване, условията за изпълнение или в административния договор и споразумението за изпълнение на стратегията.
Раздел II. Техническо изпълнение на дейностите за управление, мониторинг и оценка на стратегията 

1. Определената по настоящата процедура финансова помощ е безвъзмездна и е предназначена за дейности, които допринасят за постигане на целите на подхода ВОМР. След сключването на споразумението за изпълнение на стратегията, с МИРГ се сключва административен договор за предоставяне на БФП за текущите разходи и популяризиране на стратегията за ВОМР.  
2. Максималният размер на допустимите разходи за проект към стратегия за ВОМР е в размер до левовата равностойност на 391 160 лева (200 000 евро) за проекти, финансирани със средства от Програма за морско дело, рибарство и аквакултури 2021-2027 (ПМДРА).

3. Безвъзмездна финансова помощ (БФП), отпускана на МИРГ за текущи разходи и разходи за популяризиране на стратегия за ВОМР е до 25% от общия размер на от сумата на общия публичен принос за стратегията. Максималният размер на БФП, предназначена за текущи разходи, не може да надвишава 70 на сто от общия размер на сумата за текущи разходи и популяризиране, а останалите 30 на сто се използват за изпълнение на дейности, свързани с популяризиране на стратегия за ВОМР на територията на нейното изпълнение.
Условията и редът за предоставяне на безвъзмездна финансова помощ за текущи разходи и популяризиране към стратегията за ВОМР са уредени в Постановление № 494 на МС от 30.12.2024 г. за определяне на правила за прилагане на подхода "Водено от общностите местно развитие" за периода 2021 – 2027 г. и в Приложение № 9 към Административен договор за предоставяне на безвъзмездна финансова помощ за текущи разходи и популяризиране на стратегия за Водено от общностите местно развитие  по процедура чрез подбор на проекти BG14MFPR001-3.002 „Изпълнение на стратегии за водено от общностите местно развитие“ по ПМДРА и приложения;

Във финансовия план на стратегията за ВОМР се включва планираното финансиране за текущи разходи, свързани с управлението и изпълнението на стратегията за ВОМР и популяризиране на стратегиите.
4. МИРГ изготвя критерии за подбор, които не допускат конфликт на интереси и гарантират, че нито една от групите, представляващи конкретните заинтересовани страни, не контролира решенията за подбор.
5. МИРГ провежда недискриминационни и прозрачни процедури за подбор на проектни предложения.
6. МИРГ разработва и утвърждава условия за кандидатстване, условия за изпълнение и приложенията към тях по всеки вид дейност от своята стратегия за ВОМР. Проектите на документи преди утвърждаването им от Управителния орган на МИРГ се съгласуват за съответствие с приложимите правила за държавните помощи с министъра на финансите по реда на чл. 26, ал. 3 на ЗУСЕФСУ или с министъра на земеделието и храните, съобразно правомощията му по Закона за държавните помощи.
7. МИРГ изготвя и публикува обява за прием на проектни предложения. Обявата за прием съдържа най-малко:

7.1. наименование на мярката от стратегията за ВОМР;

7.2. допустими кандидати;

7.3. допустимите дейности;

7.4. период за прием и място за подаване на проектни предложения;

7.5. бюджет на приема;

7.6. минимален и максимален размер на общите допустими разходи за един проект;     

7.7. интензитет на финансовата помощ;

7.8. приложим режим на държавна помощ

7.9. начинът за подаване на проектни предложения – електронно чрез ИСУН.
8. Проектите на документи по т. 6 се публикуват от МИРГ на интернет страницата на съответния МИРГ и в Информационната система за управление и наблюдение на средствата от Европейските фондове при споделено управление (ИСУН), като МИРГ осигурява на заинтересованите лица възможност за писмени възражения и предложения в разумен срок, който не може да бъде по-кратък от една седмица.  
9. Утвърдените документи по т. 6 се публикуват от МИРГ на интернет страницата на съответния МИРГ и в ИСУН заедно с обявата и заповедта за откриване на процедура чрез подбор.  
10. В срок до шест месеца от подписване на споразумението, МИРГ е длъжен да предостави на УО на ПМДРА за одобрение Вътрешни правила за работата на МИРГ. При разработване на ред за оценка на проектните предложения (част от Вътрешни правила за работата на МИРГ), МИРГ следва да се съобрази с минималните изисквания, утвърдени от ръководителя на УО на ПМДРА.
11. След приключване на всеки един прием по процедури чрез подбор на проектни предложения, МИРГ извършва оценка на постъпилите проектни предложения, която включва оценка на административното съответствие и допустимостта и техническа и финансова оценка.  Оценката се извършва по реда на ЗУСЕФСУ,  Постановление № 494 на МС от 30.12.2024 г. за определяне на правила за прилагане на подхода "Водено от общностите местно развитие" за периода 2021 – 2027 г. и минималните изисквания, утвърдени от ръководителя на УО на ПМДРА за разработване на ред за оценка на проектните предложения. МИРГ публикува реда за оценка на интернет страницата си. Местната инициативна рибарска група извършва класиране на одобрените проектни предложения в низходящ ред.
12. Въз основа на резултатите от приключилата оценка по т. 11, назначената от МИРГ оценителна комисия изготвя оценителен доклад, който се одобрява от Управителния съвет на МИРГ в срок до 10 работни дни от приключването на работата на комисията и се изпраща от МИРГ до УО на ПМДРА за проверка и съответно предприемане на последващи действия.

13. В случай на установени несъответствия от УО на ПМДРА след извършена проверка за спазване на процедурата за подбор на проекти и извършената проверка на оценените проектни предложения за съответствие с изискванията за допустимост на стратегията и проверка на извършената оценка на проектите, МИРГ извършва необходимите действия с оглед на отстраняване на установените несъответствия и оценителната комисия изготвя коригиран/нов оценителен доклад (когато е приложимо).
В случай на установено нарушение на европейското или националното законодателство или на административен акт, регламентиращ условията и реда за провеждането на процедурата,

ръководителят на УО на ПМДРА издава мотивирана заповед за неодобрение на процедура, която може да бъде обжалвана по реда на Административнопроцесуалния кодекс.
Ръководителят на УО на ПМДРА издава мотивирано решение, с което отказва предоставяне на безвъзмездна финансова помощ по реда на чл. 38 от ЗУСЕФСУ, което подлежи на оспорване по реда на чл. 27, ал. 1 от ЗУСЕФСУ.
14. Оценката на подадените проектни предложения с кандидат МИРГ, се извършва от УО на ПМДРА в ИСУН по реда ЗУСЕФСУ и на Постановление № 23 на Министерския съвет от 2023 г. За проектните предложения, одобрени от УО на ПМДРА се сключва административен договор за предоставяне на БФП при спазване на чл. 45, ал. 5 от ПМС № 494 от 2024 г.
15. Местната инициативна рибарска група е длъжна не по-късно от 1-ви октомври на текущата година представя  на УО на ПМДРА за съгласуване индикативната годишна работна програма за следващата календарна година. Местната инициативна рибарска група е длъжна да публикува на интернет страницата си одобрената ИГРП за всяка следваща календарна година.
16. Местната инициативна рибарска група е длъжна да осигурява достъп до помещенията си и всички останали обекти и документи, свързани с изпълнението на стратегията за ВОМР, на лица, определени от управляващия орган на ПМДРА, междинното звено – ДФЗ –РА, Сметната палата, Европейската комисия, Европейската сметна палата, Европейската служба за борба с измамите, дирекция АФКОС на Министерство на вътрешните работи, както и на всеки упълномощен външен одитор.

17. Местната инициативна рибарска група е длъжна да съхранява всички оригинални документи, свързани с изпълнението на стратегията за ВОМР до изтичане на срока по настоящия договор. При поискване от страна на управляващия орган, документите се съхраняват от МИРГ в по-дълъг срок или се предават за съхранение при него.

18. Местната инициативна рибарска група е длъжна да уведомява УО на ПМДРА, незабавно след настъпването на обстоятелство от значение за изпълнението на споразумението или при затруднения за изпълнение на целите на стратегията и да предлага мерки за преодоляването им.

19. Местната инициативна рибарска група е длъжна да оказва необходимото съдействие на бенефициентите във връзка със законосъобразното и правилно изпълнение на проектите, съобразно задълженията им, произтичащи от административните договори.

20. Местната инициативна рибарска група осигурява за срока на изпълнение на стратегията за ВОМР:

1. Самостоятелен офис, който да е отворен най-малко 6 часа седмично за потенциални кандидати и бенефициенти по стратегията;

2. Екип за реализиране на дейностите, заложени в стратегията. 

Екипът включва:

2.1. Изпълнителен директор, нает с трудов договор с възнаграждение до 4 минимални работни заплати за страната на месец за съответната година.
Изпълнителния директор следва да притежава:

- завършено висше образование;

- общ професионален опит - минимум 5 години в прилагане на европейски проекти;

- управленски опит -минимум 1 година;

- наличие на опит в разработване, изпълнение, мониторинг, контрол и/или реализиране на най-малко два проекта, финансирани със средства от ЕС.
2.2. Експерт/и по прилагане на стратегията за ВОМР, нает/и на трудов договор с възнаграждение до 3 минимални работни заплати за страната на месец за съответната година.

Експертите следва да притежават:

- завършено висше образование;

- общ професионален опит- минимум 2 години;

 - наличие на опит в разработване, изпълнение, мониторинг, контрол и/или реализиране на най-малко един проект, финансиран със средства от ЕС.
Непосредствено след сключване на трудов договор и стартиране на работа в МИРГ, Изпълнителен директор и експертът/тите подписват Декларация за липса на конфликт на интереси и поверителност по смисъла на чл. 61, параграф 1 от Регламент (ЕС, Евратом) 2024/2509 на Европейския парламент и на Съвета от 23 септември 2024 година за финансовите правила, приложими за общия бюджет на Съюза, за изменение на регламенти  (ЕС) № 2018/1046, (ЕС) № 1296/2013, (ЕС) № 1301/2013, (ЕС) №1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС,Евратом) № 966/2012.
Лицата по т. 20.2.1 и т. 20.2.2, за които е представено сключено писмено споразумение на етап подаване формуляра за кандидатстване представляват условие за допустимост на стратегията. При необходимост от последваща промяна на лицата, посочени в проектното предложение и одобрени от УО в процеса на изпълнение на стратегията, тя се извършва след одобрение от УО на ПМДРА.

20. Местната инициативна рибарска група е длъжна да извършва мониторинг на изпълнението на стратегията за ВОМР и мониторинг върху изпълнението на проектите в рамките на стратегията за ВОМР.

21. Местната инициативна рибарска група изготвя ежегодно годишен доклад за изпълнение на стратегията за ВОМР и го представя за одобрение на УО на ПМДРА до 15 февруари на годината следваща годината на отчитане. Окончателен доклад за изпълнение на стратегията се представя в срок до 2 месеца от датата на извършване на последното плащане по стратегията от страна на Междинното звено (МЗ) на ПМДРА – Държавен фонд „Земеделие“ – Разплащателна агенция (ДФЗ – РА) към бенефициент по стратегията. Годишният доклад и окончателен доклад за изпълнение на стратегията се одобряват от колективния върховен и колективния управителен орган на МИРГ.
22. Местната инициативна рибарска група е длъжна да информира местната общност за дейностите по стратегията за ВОМР и оповестява публично информация за срещи, информационни събития, обучения и семинари.

23. Местната инициативна рибарска група е длъжна да спазва изискванията за видимост, прозрачност и комуникация. 
24. Пълният набор от мерки за видимост, прозрачност и комуникация, които бенефициентите трябва да прилагат при изпълнение на проекти, финансирани от ЕС, се съдържа в Единен наръчник на бенефициента за прилагане на правилата за видимост, прозрачност и комуникация 2021-2027 г., публикуван на следната интернет страница:. 
 https://www.eufunds.bg/bg/node/15854
25. Местната инициативна рибарска група е длъжна да популяризира възможностите за кандидатстване и разработване на проектни предложения по съответните дейности от стратегията. 

26. След откриване на процедура за подбор на проектни предложения МИРГ може да променя обявените документи в частта, определяща условията за кандидатстване само при условията на чл. 26, ал.7 от ЗУСЕФСУ или при промяна на съответната стратегия за ВОМР.
Условията и редът за промяна на стратегията за ВОМР се уреждат в споразумението.
27. Местната инициативна рибарска група изготвя план за оценка на стратегията за ВОМР.
28. Местната инициативна рибарска група е длъжна да изготвя доклади, анализи, отчети, справки и други във връзка с изпълнението на стратегията за ВОМР, изисквани от УО на ПМДРА. 

29. Настоящите условия за изпълнение се изменят от УО на ПМДРА.
30. Местната инициативна рибарска група  получава от УО на ПМДРА методическа помощ, свързана с изпълнението на стратегията.

31. При противоречие на текстове от стратегията за ВОМР с актове от приложимото европейско или национално законодателство, се прилагат съответните по степен нормативни актове.
33. Минимум 50 на сто от средствата, финансирани чрез местната стратегия за ВОМР, трябва да бъдат договорени с представители на частния сектор, включително неправителствени организации, читалища, научни организации или висши учебни заведения.
34. Допуска се провеждане на 1 фестивал годишно на територията на целия МИРГ, независимо кой го изпълнява.
35. Председателят на Управителния съвет или изпълнителния директор на МИРГ са длъжни да вземат участие в заседанията на Комитета за координация на подхода ВОМР.
Приложения към Условията за изпълнение:
Приложение № 4 - Декларация по чл. 25, ал. 2 от Закона за управление на средствата от европейските фондове при споделено управление;
Приложение № 6 - Пълномощно
Приложение № 8  - Административен договор за предоставяне на безвъзмездна финансова помощ по Програмата за морско дело,  рибарство и аквакултури  2021-2027;   

Приложение № 8.1 - Инструкция за подписване на Административен договор за предоставяне на безвъзмездна финансова помощ;
Приложение № 8.2  - Споразумение за управление на стратегия за ВОМР;
Приложение № 9 към Административен договор за предоставяне на безвъзмездна финансова помощ за текущи разходи и популяризиране на стратегия за Водено от общностите местно развитие  по процедура чрез подбор на проекти BG14MFPR001-3.002 „Изпълнение на стратегии за водено от общностите местно развитие“ по ПМДРА и приложения;

Приложение № 10 - Декларации към Условията за изпълнение (Декларация за липса на нередности; Декларация за липса на конфликт на интереси по смисъла на чл. 61, параграф 3 от Регламент (ЕС, Евратом) 2024/2509 на Европейския парламент и на Съвета от 23 септември 2024 година за финансовите правила, приложими за общия бюджет на Съюза; Декларация  по чл. 11, параграф 6 от Регламент (ЕС) № 2021/1139  на Европейския парламент и на Съвета от 7 юли 2021 година за създаване на Европейския фонд за морско дело, рибарство и аквакултури; Декларация за свързаност по смисъла на § 1, т. 13 и т. 14 от допълнителните разпоредби на ЗППЦК; Декларация по чл. 139 от Регламент (ЕС, Евратом) 2024/2509 на Европейския парламент и на Съвета от 23 септември 2024 година за финансовите правила, приложими за общия бюджет на Съюза; Декларация по чл. 11, параграф 1 и параграф 3 от Регламент (ес) № 2021/1139 на Европейския парламент и на съвета от 7 юли 2021 година за създаване на Европейския фонд за морско дело, рибарство и аквакултури).
Приложение  № 11 - Декларации към АДПБФП (Декларация липса на нередности, подписана от кандидата към датата на сключване на договора; Декларация за липса на конфликт на интереси, подписана от кандидата към датата на сключване на договора; Декларация по чл. 11, параграф 1 и 3 от Регламент (ЕС) № 2021/1139, подписана от кандидата към датата на сключване на договора; Декларация за свързаност по смисъла на § 1, т. 13 и т. 14 от допълнителните разпоредби на ЗППЦК, подписана от кандидата към датата на сключване на договора; Декларация по чл. 139 от Регламент (ЕС, Евратом) 2024/2509); Декларация за липса на промяна в обстоятелствата, декларирани при подаване на формуляр за кандидатстване);
Приложение № 12 - Заявление за профил за достъп на ръководител на бенефициента до ИСУН;
Приложение № 13 - Заявление за профил за достъп на упълномощени от бенефициента лица до ИСУН;
Приложение № 14 - Графични лога на Емблемата на Съюза с изявлението за финансиране: „Съфинансирано от Европейския съюз“;
Приложение № 15 - Графични лога на Програмата за морско дело, рибарство и аквакултури 2021-2027.

